**RÁMCOVÁ DOHODA**

**č. .../2021**

**uzatvorená podľa § 409 a násl. Zákona č. 513/1991 Zb. (ďalej ako „Obchodný zákonník“) v znení neskorších predpisov a podľa § 117 zákona č.343/2015 Z. z. o verejnom obstarávaní a o zmene a doplnení niektorých zákonov**

 Zmluvné strany

 **Predávajúci:**

 **(tu uviesť obchodný názov/meno v súlade s Výpisom z OR resp. ŽR)**

 adresa sídla:

 IČO:

 DIČ:

 IČ DPH:

 v mene koná:

 bankové spojenie:

 IBAN:

 kontaktná e-mailová adresa a telefónne číslo: , tel.:

 (ďalej len ako „**Predávajúci**“)

**Kupujúci:**

**Dopravný podnik mesta Žiliny s.r.o.**

adresa sídla: Kvačalova 2, 011 40 Žilina

IČO: 36 007 099

DIČ: 2020447583

IČ DPH: SK2020447583

v mene koná: Ing. Mikuláš Kolesár, konateľ

bankové spojenie: Slovenská sporiteľňa, a.s.

IBAN: SK1909000000005035044524

kontaktná e-mailová adresa a telefónne číslo: dpmz@dpmz.sk, tel. 041/5660148

(ďalej len ako „**Kupujúci**“)

(Predávajúci a Kupujúci ďalej aj ako „Zmluvné strany“ alebo jednotlivo Zmluvná strana“)

**Článok 1**

**Úvodné ustanovenia**

1. Táto Rámcová dohoda (ďalej aj ako „RD“, „dohoda“ alebo „zmluva“) sa uzatvára ako výsledok verejného obstarávania realizovaného postupom zákazky s nízkou hodnotou (civilná) prostredníctvom Výzvy na predkladanie ponúk, ktorú vyhlásil na svojom webovom sídle Kupujúci, ako obstarávateľ podľa § 9 ods. 1 písm. a) zákona č. 343/2015 o verejnom obstarávaní a o zmene a doplnení niektorých zákonov v znení neskorších predpisov, (ďalej ako zákon o verejnom obstarávaní alebo ZVO), ktorý vykonáva vybrané činnosti ustanovené v § 9 ods. 6 a 7 cit.zákona. Obstarávaný predmet zákazky je financovaný z vlastných finančných prostriedkov obstarávateľa, t.j. Kupujúceho. Predávajúci bol vyhodnotený ako úspešný uchádzač vo verejnom obstarávaní zákazky „**Uhlografitové šmýkadlá pre trolejbusy Dopravného podniku mesta Žiliny s.r.o.**“ pre príslušnú časť zákazky podľa Prílohy č. 1 a 2 k tejto RD.
2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok 2**

**Predmet Rámcovej dohody**

1. Predmetom tejto RD je nákup uhlografitových šmýkadiel špecifikovaných v Prílohe č. 1 a 2 tejto RD (ďalej v RD uvádzaný aj ako „tovar“ alebo „predmet kúpy“).
2. Predmetom tejto RD je aj záväzok Predávajúceho na spätné prevzatie a ekologickú likvidáciu alebo recykláciu použitých šmýkadiel v zmysle platných predpisov. Na záväzok Predávajúceho sa vzťahujú právne predpisy SR a EÚ pri nakladaní s odpadom (Zákon č. 79/2015 Z.z. o odpadoch, Vyhláška MŽP SR č. 465/2013 Z.z., Vyhláška MŽP SR č. 365/2015, Vyhláška MŽP SR č. 373/2015 Z.z., Vykonávacie rozhodnutie komisie (EÚ) 2016/1032 o najlepších dostupných technikách (BAT) pre odvetvie výroby neželezných kovov a iné právne predpisy.
3. Spätné prevzatie a ekologická likvidácia starých nepoužiteľných, nefunkčných, poškodených šmýkadiel sa uskutoční na základe elektronickej objednávky Kupujúceho a služba bude bezodplatná.
4. Predávajúci sa touto RD zaväzuje dodať Kupujúcemu predmet kúpy v rozsahu, kvalite a na požadované miesto dodania. Predávajúci sa zaväzuje, že dodávaný tovar je nový, funkčný, nepoužívaný a nepoškodený a nachádza sa v stave, umožňujúcom jeho užívanie na obvyklý účel. Tovar nemá žiadne vady, na ktoré by mal Predávajúci Kupujúceho osobitne upozorniť.

 K tovaru odovzdáva Predávajúci všetky doklady, ktoré sa k nemu vzťahujú.

1. Dodávanie tovaru bude uskutočnené na základe čiastkových elektronických objednávok podľa potrieb Kupujúceho. V čiastkových objednávkach bude presne určené množstvo požadovaného tovaru. Spotreba tovaru, uvedená Kupujúcim v Prílohe č. 2 RD, je predpokladaná a Predávajúcemu nevzniká právo uplatňovať si jeho dodanie počas platnosti zmluvy v celom rozsahu.
2. Kupujúci sa zaväzuje predmet kúpy prevziať do svojho výlučného vlastníctva a zaplatiť zaň Predávajúcemu dohodnutú kúpnu cenu.

**Článok 3**

**Termín a miesto plnenia**

(1) Predávajúci dodá Kupujúcemu predmet kúpy na adresu: Dopravný podnik mesta Žiliny s.r.o, Kvačalova 2, 011 40 Žilina.

(2) Vo veci vybavovania objednávok je kontaktnou osobou na strane Kupujúceho p. Matúš Mravec, tel. č.: +421 41 5560 139, MT: +421 605 750749, e-mail: matus.mravec@dpmz.sk.

 Kontaktnou osobou na strane Predávajúceho vo veci prijímania objednávok je (doplní uchádzač meno a priezvisko, tel. č. MT; e-mail).

(3) Predávajúci zabezpečí dodávku predmetu kúpy (obchodný názov tovaru doplní Predávajúci do Prílohy č. 2 RD) do 20 pracovných dní od prijatia elektronickej objednávky, ktorú vystaví Kupujúci.

**Článok 4**

**Kúpna cena a platobné podmienky**

1. Kúpna cena predmetu kúpy v zmysle tejto RD je stanovená v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva vyššie citovaný zákon. Cena je stanovená ako výsledok procesu verejného obstarávania identifikovaného v úvodných ustanoveniach tejto RD.
2. Kúpnou cenou na účely tejto RD je jednotková cena šmýkadiel v EUR bez DPH uvedená v Prílohe č. 2 tejto RD.

1. Kúpna cena zahŕňa všetky náklady Predávajúceho, spojené s plnením predmetu RD, t.j. náklady na dopravu, balné a náklady v zmysle článku 2, ods. (2) a (3). Predávajúci nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny predmetu kúpy.
2. Daň z pridanej hodnoty (DPH) bude účtovaná v zmysle platných predpisov.
3. Kupujúci sa zaväzuje uhradiť Predávajúcemu kúpnu cenu za predmet kúpy formou bezhotovostného platobného styku na účet Predávajúceho, č. účtu v tvare IBAN: ............ (doplní uchádzač) ............................, vedený v  ..................(doplní uchádzač) na základe faktúry – daňového dokladu (ďalej len „faktúra“) vystaveného Predávajúcim. Na faktúru uvedie Predávajúci č. účtu v tvare IBAN, ktorý je totožný s č. účtu v tvare IBAN uvedeným v tejto RD.
4. Predávajúcemu vznikne právo na vystavenie faktúry dňom riadneho a včasného dodania predmetu kúpy podľa tejto RD.
5. Splatnosť faktúry je 30 dní odo dňa jej doručenia Kupujúcemu. Faktúra bude Kupujúcemu doučená v listinnej forme. Faktúra sa považuje za uhradenú dňom pripísania vyfakturovanej čiastky na účet Predávajúceho.
6. Predávajúcim predložená faktúra musí obsahovať náležitosti v zmysle zák. č. 22/2004 Z. z. o dani z pridane hodnoty v znení neskorších predpisov. Faktúra ďalej musí obsahovať číslo tejto RD a názov tovaru s popisom a uvedením jeho interného čísla a ostatných náležitostí.
7. V prípade, že faktúra nebude obsahovať všetky náležitosti daňového dokladu, alebo nebude obsahovať potrebné prílohy, alebo tieto budú obsahovať nesprávne údaje, alebo nebude obsahovať číslo tejto RD, Kupujúci má právo vrátiť faktúru Predávajúcemu na opravu, alebo doplnenie. Predávajúci túto faktúru podľa charakteru nedostatkov buď opraví, alebo vystaví novú faktúru s tým, že nová lehota splatnosti začne plynúť dňom doručenia opravenej faktúry Kupujúcemu. Kupujúci je platiteľom dane z pridanej hodnoty (DPH) v Slovenskej republike. Predávajúci je/nie je\* (\*nehodiace odstráni uchádzač) platiteľom dane z pridanej hodnoty (DPH) v Slovenskej republike.
8. Kupujúci neposkytne Predávajúcemu žiadny preddavok ani zálohu na plnenie predmetu RD.
9. Kupujúci zaplatí kúpnu cenu na základe faktúry, riadne vystavenej a doručenej Kupujúcemu. Vyhotovená faktúra musí byť Kupujúcemu doručená ako originál na adresu: Dopravný podnik mesta Žiliny s.r.o., Kvačalova 2, 011 40 Žilina.

**Článok 5**

**Podmienky dodania**

1. Predávajúci prehlasuje, že je oprávnený na činnosť podľa tejto RD a s dodávaním tovaru má dostatočné skúsenosti.
2. Predávajúci sa zaväzuje pri plnení tejto RD dodržiavať ustanovenia tejto RD, ako aj všetky stanovené technické, bezpečnostné a právne normy týkajúce sa plnenia predmetu RD. Predávajúci dodá tovar – šmýkadlá podľa Prílohy č. 1 a 2 RD, ktoré sú certifikované a schválené na dovoz a predaj v Slovenskej republike, resp. v rámci Európskej únie. Šmýkadlá budú spĺňať nasledujúce technické parametre, ktoré uchádzač uvedie v Prílohe č. 2 RD.
3. Predávajúci prehlasuje, že typy dodávaných šmýkadiel spĺňajú požadované technické normy SR a EÚ .

1. Dopravu tovaru na miesto dodania zabezpečuje Predávajúci na vlastné náklady.

**Článok 6**

**Subdodávatelia**

1. Predávajúci nesmie plnenie RD ako celok postúpiť na vykonanie inému subjektu.
2. Kupujúci má za to, že Predávajúci plní túto zmluvu vo vlastnom mene, na vlastnú zodpovednosť a na vlastné náklady a má za to, že voči tretím stranám, ak ich využíva, mu nevznikajú z tejto zmluvy žiadne povinnosti a tretie strany si nebudú uplatňovať voči Kupujúcemu žiadne práva. Využitie tretích strán (ak je relevantné) nezbavuje Predávajúceho zo záväzkov, resp. povinností, vyplývajúcich z tejto zmluvy.

**Článok 7**

**Vlastnícke právo**

1. Predávajúci znáša riziko spojené s dodaním predmetu kúpy až do dňa jeho odovzdania a prevzatia Kupujúcim.
2. Vlastnícke právo k predmetu kúpy prechádza na Kupujúceho dňom riadneho splnenia záväzku, t.j. dňom prevzatia predmetu kúpy Kupujúcim, po jeho dodaní Predávajúcim.

**Článok 8**

**Záručné podmienky a zodpovednosť za vady**

1. Predávajúci sa zaväzuje, že Kupujúcemu dodá predmet kúpy v množstve, kvalite a cene na základe tejto RD.
2. Predávajúci sa zaväzuje, že predmet kúpy v čase odovzdania Kupujúcemu má a počas záručnej doby, ktorá je stanovená na:
* pre 1. časť zákazky – uhlografitové šmýkadlo v letnej prevádzke - 6 dní od inštalovania predmetu kúpy na vozidle,
* pre 2. časť zákazky – uhlografitové šmýkadlo v zimnej prevádzke – 3 dni od inštalovania predmetu kúpy na vozidle,
* pre 3. časť zákazky – drážkované uhlografitové šmýkadlo – 1 deň od inštalovania predmetu kúpy na vozidle,

bude spĺňať minimálne funkčné, prevádzkové a technické požiadavky. Predmet kúpy, bude certifikovaný a schválený na dovoz a predaj v Slovenskej republike, resp. v rámci Európskej únie. Predmet kúpy bude spĺňať technické parametre uvedené v Prílohách tejto RD. Kupujúci má právo vrátiť dodávku vadného tovaru – predmetu kúpy Predávajúcemu na náklady Predávajúceho.

1. Kupujúci je povinný zistenú vadu bez zbytočného odkladu reklamovať u Predávajúceho zaslaním reklamácie na e-mailovú adresu Predávajúceho (doplní uchádzač) Predávajúci je povinný najneskôr na druhý (2.) pracovný deň potvrdiť doručenie reklamácie. Ak Predávajúci doručenie reklamácie nepotvrdí v lehote podľa predchádzajúcej vety, Kupujúci na odoslanie reklamácie upozorní predávajúceho telefonicky na telefónne/mobilné číslo (doplní uchádzač)
2. Predávajúci sa zaväzuje, že počas záruky na vlastné náklady, vrátane dopravy a dodania, odstráni vady predmetu kúpy, ktoré neboli zapríčinené konaním Kupujúceho. Odstránenie vady na predmete kúpy začne Predávajúci riešiť bezodkladne po písomnom nahlásení vady. Nahlásiť vadu možno písomne e-mailom na adresu Predávajúceho, uvedenú v časti Zmluvné strany tejto RD. Každú zmenu kontaktnej e-mailovej adresy je predávajúci povinný ohlásiť Kupujúcemu najneskôr v deň nasledujúci po vykonaní zmeny.
3. Pri zodpovednosti za vady sa Zmluvné strany budú podporne riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady.
4. Zmluvné strany sa budú riadiť ustanoveniami § 429 a nasl. Obchodného zákonník, ktoré upravujú záruku na akosť.
5. Uplatnením práv zo zodpovednosti za vady nie je dotknuté právo Kupujúceho na náhradu škody alebo zmluvnú pokutu.
6. Ak vznikne Kupujúcemu škoda na veciach, právach, alebo iných majetkových hodnotách v dôsledku porušenia povinnosti uvedených v tejto RD zo strany Predávajúceho je Predávajúci za tieto škody zodpovedný a je povinný Kupujúcemu tieto škody nahradiť. Škoda sa nahrádza v plnej výške.

**Článok 9**

**Zmluvné pokuty**

1. Nižšie uvedené sankcie hradí povinná Zmluvná strana nezávisle od toho, či a v akej výške vznikne druhej Zmluvnej strane škoda. Zmluvné strany sa dohodli, že oprávnená strana si môže nárokovať popri sankcii náhradu škody v plnom rozsahu.
2. V prípade, že Predávajúci nedodá predmet kúpy v dohodnutom termíne podľa Článku 3 tejto RD môže si Kupujúci u Predávajúceho uplatniť nárok na zaplatenie zmluvnej pokuty vo výške 200 EUR za každý aj začatý deň omeškania dodávky predmetu kúpy, najviac však do výšky 2 000,- EUR.
3. V prípade omeškania Kupujúceho s úhradou faktúry za dodaný predmet kúpy nad dohodnutú dobu splatnosti je Predávajúci oprávnený uplatniť si nárok na úrok z omeškania vo výške 0,5% z fakturovanej sumy za každý deň omeškania.
4. Úhradou zmluvnej pokuty sa Predávajúci nezbavuje povinnosti pokračovať v plnení predmetu dohody ani nezaniká nárok Kupujúceho na náhradu škody.

**Článok 10**

**Skončenie Rámcovej dohody**

1. Táto Rámcová dohoda sa uzatvára **na dobu určitú, t.j. na obdobie 24 mesiacov alebo do vyčerpania finančného limitu 24 501,00 EUR bez DPH**, podľa toho čo nastane skôr. Rámcova dohoda sa môže skončiť okrem riadneho splnenia všetkých práv a povinností Zmluvných strán z nej vyplývajúcich aj:
2. Písomnou dohodou Zmluvných strán pri splnení nasledujúcich podmienok:
3. Dohoda musí byť ukončené písomnou formou.
4. Platnosť ukončenia dohody bude účinná dňom podpísania písomného oznámenia - Dohody o ukončení RD - Zmluvnými stranami.
5. Zmluvné strany presne zadefinujú v písomnej dohode podmienky za ktorých sa dohodli dohodu ukončiť.
6. Zmluvné strany písomne zadeklarujú, že podmienky ukončenia platnosti dohody sú vzájomne odsúhlasené, dohodnuté slobodne a bez nátlaku a nemajú jednostranne zvýhodňujúci, alebo diskriminačný charakter vzhľadom k žiadnej zo zmluvných strán.
7. Bez udania dôvodu môže byť ukončená dohoda zo strany Kupujúceho zaslaním písomnej výpovede Predávajúcemu, pričom výpovedná lehota je 30 dní a začína plynúť prvým dňom mesiaca nasledujúcom po mesiaci v ktorom bola výpoveď doručená Predávajúcemu. Objednávky odoslané Kupujúcim Predávajúcemu pred dátumom odoslania písomnej výpovede zostávajú platné a budú vysporiadané v zmysle tejto dohody. Zároveň je Predávajúci povinný plniť objednávky v požadovanej kvalite, cene a množstve a dohodnutých termínoch počas trvania výpovednej lehoty.
8. Odstúpením od tejto dohody ktoroukoľvek zo Zmluvných strán pri podstatnom porušení zmluvných povinností druhou Zmluvnou stranou. Odstúpenie musí byť uskutočnené písomnou formou.

Za podstatné porušenie zmluvných podmienok zo strany Kupujúceho sa považuje:

1. Omeškania s úhradou riadne vystavenej faktúry o viac ako 30 dní po lehote splatnosti.

Za podstatné porušenie zmluvných podmienok zo strany Predávajúceho sa považuje:

1. Ak predávajúci nedodrží dodaciu lehotu a nezjedná nápravu ani po výzve Kupujúceho v ktorej Kupujúci poskytne dostatočne primerané časové predĺženie na zjednanie nápravy.
2. Predávajúci nie je schopný dodať tovar v dohodnutej kvalite, množstve, alebo v dohodnutej cene.
3. Odstúpením od tejto dohody táto zaniká a teda zanikajú všetky práva a povinnosti Zmluvných strán, ktoré vyplývajú z dohody. Odstúpením od tejto dohody však nestráca Kupujúci nárok na náhradu zmluvnej pokuty, nárok na náhradu škody vzniknutej porušením tejto dohody, ako aj všetkých ostatných nárokov, ktoré vzhľadom na svoju podstatu zánikom tejto dohody zanikajú.
4. Odstúpenie od tejto dohody bude účinné dňom jeho doručenia druhej Zmluvnej strane a musí mať písomnú formu. Odstúpenie musí byť podpísané oprávnenou osobou, inak je neplatné.

 **Článok 11**

 **Vyššia moc**

1. Kupujúci ani Predávajúci nenesú zodpovednosť za nesplnenie svojich zmluvných záväzkov v dôsledku vyššej moci. Pod pojmom vyššia moc sa rozumie pôsobenie nepredvídateľných udalostí, ktoré sa vyskytnú po uzavretí RD a ktoré sú mimo možnosti zvládnutia Zmluvnými stranami, alebo proti ktorým nemôžu Zmluvné strany prijať dostatočné opatrenia, akými sú organizované štrajky celých priemyselných odvetví, vojna, mobilizácia a prírodné pohromy v takom rozsahu, že celkom bránia, alebo zásadne spôsobujú meškanie plnenia zmluvných záväzkov niektorej zo Zmluvných strán. Zmluvná strana, na ktorú pôsobí prípad vyššej moci, musí urobiť patričné opatrenia pre obmedzenie alebo minimalizáciu týchto dôsledkov, týchto udalostí a k tomu musí predložiť podrobný plán druhej Zmluvnej strane. Kupujúci a Predávajúci musia spolupracovať pri predchádzaní meškania, alebo akýmkoľvek iným následkom. Zmluvná strana, ktorá uplatňuje vyššiu moc je povinná bez meškania písomne informovať druhú Zmluvnú stranu o takejto udalosti, jej začiatku a pravdepodobnom trvaní. Podobným spôsobom musí byť oznámený okamih ukončenia udalosti.

**Článok 12**

**Záverečné ustanovenia**

1. Táto RD sa môže meniť len vzájomne odsúhlasenými písomnými dodatkami.
2. Táto RD nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia na webovom sídle Kupujúceho v zmysle § 47a Občianskeho zákonníka.
3. Zmluvné strany berú na vedomie, že zverejnenie tejto RD a jej príloh na webovom sídle Kupujúceho v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
4. Zmluvné strany sa zaväzujú riešiť vzniknuté spory dohodou. Ak dohoda nie je možná o spore rozhodne príslušný súd podľa sídla žalovaného. Právne vzťahy vyslovene neupravené touto RD sa riadia Obchodným zákonníkom v platnom znení a ostatnými všeobecne záväznými právnymi predpismi platnými na území Slovenskej republiky.
5. Doručením akýchkoľvek písomností na základe tejto zmluvy alebo v súvislosti s touto dohodou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej Zmluvnej strane. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou Zmluvnej strane, alebo v ktorý je na zásielke doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy Zmluvných strán uvedené pri identifikačných údajoch Zmluvných strán v úvode tejto RD, ibaže by odosielajúcej Zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená Zmluvnej strane pred odosielaním písomnosti.
6. Táto RD bola vyhotovená v 4 obsahovo rovnakých vyhotoveniach s platnosťou originálu, z ktorých Predávajúci preberá dve vyhotovenia a Kupujúci preberá dve vyhotovenia.
7. Zmluvné strany vyhlasujú, že túto RD uzavreli slobodne, vážne a bez omylu, nebola uzavretá v tiesni za nápadne nevýhodných podmienok, RD si prečítali, jej obsahu porozumeli a na znak súhlasu RD podpisujú.

**Prílohy:**

Príloha č. 1: Opis a technická špecifikácia predmetu zákazky

Príloha č. 2: Identifikačné údaje uchádzača a návrh na plnenie kritérií

Za Predávajúceho: Za Kupujúceho:

v ............., dňa ......................... v Žiline dňa .........................

\_\_\_\_\_\_\_\_\_\_(podpis)\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ (meno a priezvisko) Ing. Mikuláš Kolesár konateľ